Θέμα: Modern Greek Language (Secondary School)
Ερώτηση: Σεβασμός στη διαφορετικότητα. Η διαφορετικότητα υπάρχει παντού γύρω μας. Δεν είναι εχθρός μας. Είναι αυτή που μας δείχνει την ποικιλομορφία της ζωής και τη μοναδικότητα του καθενός μας. Είμαστε άνθρωποι με διαφορετική εξωτερική εμφάνιση, διαφορετικά χαρακτηριστικά, διαφορετικούς χαρακτήρες. Διαφέρουμε στο ύψος, στα κιλά, στο χρώμα των μαλλιών και των ματιών, στα αξεσουάρ που χρησιμοποιούμε, στο μακιγιάζ, στον τρόπο που ντυνόμαστε, που περπατάμε, μιλάμε και συμπεριφερόμαστε. Διαφέρουμε στη γλώσσα, τη θρησκεία, τις ιδέες, τις αντιλήψεις, το χρώμα του δέρματος, την εθνικότητα, την ηλικία, το φύλο, τη σεξουαλική μας ταυτότητα, το μορφωτικό μας επίπεδο, το κοινωνικο-οικονομικό μας επίπεδο, την επαγγελματική μας ταυτότητα, τις πεποιθήσεις μας. Είμαστε διαφορετικοί αλλά ίσοι μεταξύ μας. Ξεχωρίζουμε αλλά αξίζουμε. Γιατί ο καθένας μας, ασχέτως με τη διαφορετικότητά μας, έχει την αξία του. Κάποια χαρακτηριστικά τα κληρονομούμε και κάποια τα αποκτούμε στην πορεία της ζωής μας. Το ζήτημα είναι να γίνουν πρώτα σεβαστά από εμάς τους ίδιους, κυρίως αυτά που έχουμε χωρίς να ήταν επιλογή μας, όπως κάποιο χαρακτηριστικό του σώματός μας ή κάποια κληρονομική πάθηση, και έπειτα να γίνουν σεβαστά και από τους γύρω. Η διαφορετικότητα, είτε είναι επιλογή μας είτε όχι, πρέπει να είναι σεβαστή και αποδεκτή από την κοινωνία, γιατί αποτελεί βασικό στοιχείο της αρμονικής κοινωνικής διαβίωσης. Πολύ συχνά η κοινωνία κρίνει αυστηρά, στοχοποιεί το διαφορετικό και το αποξενώνει. Αυτό είναι λάθος. Κανείς δεν είναι ίδιος με τον άλλο, όσα κοινά χαρακτηριστικά κι αν έχουν. Δεν πρέπει να ξεχνάμε ότι, όπως βλέπουμε εμείς τους άλλους διαφορετικούς, έτσι μας βλέπουν κι αυτοί. Η διαφορετικότητα μάς αφορά όλους και πρέπει να τη σεβόμαστε. https://www.otavoice.gr/apopsi/2019/03/sevasmos-sti-diaforetikotita/. Διασκευάστηκε για τις ανάγκες της εξέτασης. Συμπλήρωσε την παρακάτω πρόταση με τη σωστή επιλογή, χρησιμοποιώντας αποκλειστικά πληροφορίες από το κείμενο:. Λόγω της διαφορετικότητας κάποιοι άνθρωποι
Επιλογές:
έχουν μεγαλύτερη αξία από κάποιους άλλους
αποξενώνονται
έχουν μεταξύ τους πολλά κοινά.
Σωστή απάντηση (αριθμός επιλογής, από 0): 1